Fergeforbindelsen

A/S Fergeforbindelsen, også skrevet Færgeforbindelsen, er et tidligere norsk fergerederi med hovedkontor i Narvik. Rederiet ble dannet av Narvik bileierforening i januar 1927, med en aksjekapital på 15 000 kroner. Det gikk deretter til innkjøp av Nord-Norges første bilferge, «Oskarsborg», for 13 000 kroner. Fra 1927 til 1964 drev Fergeforbindelsen et samband over Rombaken mellom Narvik by og Øyjord, i den tidligere Ankenes kommune. Fra den 28. juni 1930 til den 1. juli 1938 drev rederiet også et samband over Ofotfjorden mellom Narvik by og Liland i Evenes.Fjordfähren in Norwegen, Übersicht über die Norwegischen Fährstellen. Besøkt 3. mars 2015. 

Fergeforbindelsen fikk bygd to fergekaier, i Vassvik i Narvik og på Øyjord, og fikk levert «Oskarsborg» den 26. juni 1927.Nils A. Ytreberg, Narviks historie. 2 : Fra første verdenskrig til våre dager. Narvik kommune, 1954. Side 99–100 I løpet av sine driftsår eide rederiet ytterligere fire ferger som alle bar navnene «Oskarsborg» eller «Frydenlund» etter to bydeler i Narvik.

Rederiet opphørte å eksistere da grunnlaget for driften ble borte ved åpningen av Rombaksbrua den 26. september 1964. Noen av selskapets ansatte fikk nytt arbeid med å kreve inn brupenger.

Fergesambandet Narvik–Øyjord
Fergeforbindelsen startet opp ordinær sommerdrift på fergesambandet mellom Narvik og Øyjord fra 3. juli til oktober 1927. I løpet av sesongen ble det befordret  personer og  biler på sambandet. Stor trafikk på sambandet førte til at ventetiden ofte var på flere timer, selv med bare tyve minutters overfartstid. Det ble også et problem for Troms Innland Rutebiler at fergelemmene ikke kunne garantere for en vekt på to tonn,Arvid Hanssen, A/S Troms innland rutebil : 50 år, 1919–1969. Troms Innland Rutebil, Finnsnes 1969. 12. juni 1928. Sak 4. Side 45. og i 1929 overtok busselskapet fem aksjer for fem hundre kroner mot at det skulle legges tilrette for frakt av busser.Arvid Hanssen, A/S Troms innland rutebil : 50 år, 1919–1969. Troms Innland Rutebil, Finnsnes 1969. 28. mai 1929. Sak 24. Side 46.

Et forsøk med helårs drift på sambandet ble gjort i 1929–30, og i 1930 fraktet «Oskarsborg» og suppleringsferga «Frydenlund»  passasjerer og  biler.Erling Svanberg, Langs vei og lei i Nordland : samferdsel i Nordland gjennom 3000 år. Side 624. Trafikken sank på begynnelsen av 1930-tallet, og økte igjen betydelig fra 1935.

Takster
 År Billettpriser i kroner for befordring av:   Voksen  Barn  Biler  Lastebil  Buss  Hest medkjerre  Hund  Godspr. kilo 1927  0,75  0,40  3,50 - -  3,00  0,50  0,01  1961Hans F. Horn, Langtransporten i Nord-Norge : en statistisk kartlegging. Side 189.  1,50 -  4,00  8,00  9,00 - - -

Rederiets ferger
 Ferge  Byggeår  Verft  Periode  Overtatt av/skjebne  «Oskarsborg»  1927    1927–1938  Bil- og personferge Narvik-Ankenes   1930    1930–1949      1938     1938–1940  Senket i krigshandlinger     1943    1947–1965  Saltens Dampskibsselskab   1944    1944–1964  Nord-Ferjer  «Selhorn» (innleid)  1941 Nils Roghells båtbyggeri, Hemnesberget  1941–1945  Bil og personferge på riksveg 50, Elsfjord-Hemnesberget.

Se også
 Europavei 6' historie i Nordland
 Europavei 10

Referanser

Kilder
 Det tyske nettstedet Fjordfähren in Norwegen
 Bjørn Foss (1986). Ferjelandet. Forlaget Nordvest, Ålesund. Side 36. ISBN 82-90330-33-2.
 Steinar Aas (2001): Byen, banen og bolaget 1902–1950 (Narviks historie bind I). Side 153 og 378. ISBN 82-996128-1-0

Kategori:Norske fergerederier
Kategori:Næringsliv i Narvik
Kategori:Transport i Narvik
Kategori:Narviks historie
Kategori:Etableringer i 1927
Kategori:Opphør i 1964
Kategori:Nordlands samferdselshistorie
Kategori:Artikler i sjøfart-prosjektet